שביט נוי

שביט נוי (נולד ב-5 בספטמבר 1989) הוא זמר וכותב שירים ישראלי.

ביוגרפיה

נוי נולד במושב כוכב מיכאל. בהמשך משפחתו עברה לקיבוץ ניר עם, משם לעיר שדרות, שם גדל, ולבסוף לכפר עזה.

נוי התחיל לנגן בגיטרה קלאסית בגיל 13. הוא למד בבית חינוך שער הנגב במגמת מוזיקה. נוי היה הגיטריסט של תזמורת הביג בנד של בית הספר, ובאותה תקופה החל לכתוב שירים. ב-2007 התגייס לצה"ל ושרת בחיל התותחנים.

ב-2011 התחיל נוי לימודי קומפוזיציה בבית הספר רימון. באותה שנה התחיל להופיע עם להקת חברים שניגנו יחד חומרים מקוריים שלו.

באוקטובר 2019 הוציא נוי את אלבומו הראשון, בין מסדרונות הזמן. נוי הפיק את האלבום מוזיקלית, ופטריק סבג הפיק מוזיקלית שניים מן השירים. באלבום משתתפים מוזיקאים נוספים, ביניהם עדי רנרט, דקל דביר, עדי הר-צבי וסיוון עמרן.

נוי יוצר ומופיע עם להקתו, שחבריה הם אסף פרץ (גיטרה בס), יהל רן (גיטרה חשמלית), עמית טנא (קלידים), ואסף נחמיאס (תופים).

דיסקוגרפיה 
 בין מסדרונות הזמן, 2019
 רחוק אבל קיים, 2022

קישורים חיצוניים 
 

 
 

זמרים-יוצרים ישראלים
בוגרי בית חינוך שער הנגב
ישראלים שנולדו ב-1989